stanford-oval/wikipedia huggingface dataset:
המופלאה: הרפתקאות ליידי באג
עלילת הסדרה > עונה שלישית

בעונה זו נחשפים מופלאים נוספים אותם נותנת החיפושית לבני ברית נוספים כגון קגאמי, לוקה, אדריאן (מבלי לדעת שהוא בעצם חתול שחור), מקס וקים.
בעונה זו מתחילים עש לילה ומאיורה להשתמש בכוחו של מופלא הטווס ויוצרים מפלצות רגש בעבור נבלי העל של עש לילה. בעונה זו אדריאן מתחיל להתאהב בקגאמי וגם מתחיל לצאת איתה למרות שעדיין מאוהב בחיפושית, מה שגורם לקנאה עזה מצד מרינט וקלואי. מרינט מתחילה להתאהב בלוקה ובסוף העונה מתחילה לצאת איתו למרות שיש לה עדיין רגשות לאדריאן שמכחישה. בהמשך העונה מתגלה עברו של מאסטר פו ואיך הפך לשומר המופלאים. בהמשך מגיעה אליקס מהעתיד אל ההווה ומספרת לחיפושית ולחתול שחור על עתידם ושבעתיד מרינט תיתן לה את מופלא הארנב עם הכוח לטייל בזמן והיא תהפוך לבאניקס, אך עתה מגיע גם נבל על מהעתיד שמתגלה לבסוף ככריס, אחיו של נינו מהעתיד. כאשר עש לילה ניסה לשלוט הנבל העל הוא מגלה ממנו שבעתיד הוא לא יהיה עש לילה, ובסוף עונה 5 לילה גונבת את מופלאה הפרפר ותהיה הנבלית הראשית בעונה 6. בפרק 19 מאיורה משחררת מפלצת רגש אשר יצר מאסטר פו בימי קדם, אותה מפלצת רגש היא זו שהחריבה את מקדש המופלאים וגם את כל קופסאות המופלאים אשר שכנו במקדש, חוץ מהקופסת המופלאים שהוא שומר עליה, ובסוף ספיישל ניו יורק מתגלה עוד קופסאת מופלאים שאליה שייך מופלא הנץ.
שרידיו של המקדש מתגלים במהלך העונה. לקראת סוף העונה מגלה עש לילה את זהותו של מאסטר פו - שומר המופלאים, מה שמוביל אותו לרקימתה של מזימה להשגת קופסת המופלאים. בסוף העונה מיישם עש לילה את מזימתו וחוטף ממאסטר פו את קופסת המופלאים ונותן אותה לקלואי והופך אותה למלכת הפלאים עם הכוח להשתלט על כל בעלי המופלאים מלבד החיפושית והחתול השחור, מה שמוביל לכך שחיפושית וחתול שחור צריכים להילחם בכל בני בריתם כדי להשיג את קופסת המופלאים מידייה של קלואי. לבסוף מחליט מאסטר פו שישנה רק דרך אחת לשמור על המופלאים, הוא מוותר על היותו שומר הקופסה והופך את מרינט לשומרת החדשה של קופסת המופלאים, מה שמוביל לניצחונם של חיפושית וחתול שחור, וגורם למאסטר פו שכחה על מנת להגן על זהותם של חיפושית וחתול שחור. בסיום הפרק רואים את גבריאל מתקן את מופלא הטווס מה שמוביל לעלילות עונה 4.
עלילת הסדרה > עונה רביעית

בעונה זו מרינט צריכה לשמור על כל המופלאים לבדה מה שמתיש אותה מאוד.
ובעקבות זה מרינט מחליטה להיפרד מלוקה וגם קאגמי מחליטה להיפרד מאדריאן, מכיוון שהיא מרגישה שאדריאן לא איתה ותמיד משקר לה וממציא לה תירוצים כדי לא להיות איתה.
במהלך העונה נותנת מרינט מופלאים לבני ברית נוספים כגון סברינה, איוון, מילן, רוז, ג'ולקה, מארק, נתניאל, פליקס (כי חשבה בטעות שהוא אדריאן) ואדריאן (כי לא ידע שהוא חתול שחור). בעונה זו עש לילה מאחד את מופלא הפרפר עם מופלא הטווס והופך לעש אפלולי, כיוון שנטלי עדיין מתאוששת מהשפעות מופלא הטווס כשהיה שבור ואף ראינו אותה מחוברת למכשיר שמתחזק את רגליה החלשות.
בהמשך העונה מחליטה מרינט לגלות את סודה לאליה וזו הופכת לבעלים הקבוע של מופלא השועל, מאוחר יותר השתיים מגלות שהמחזיק יכול לקבוע מה שהוא יכול לעשות וחיפושית יצרה - קמעות קסם שהחיפושית יכולה לתת לכל מי שהצילה מהשתלטות אקומה והקמע ירחיק אקומות נוספים מלהשתלט על אותו אדם, במהלך העונה מצליח גבריאל להשיג אחד קמע (הפך לנבל וקיבל את הקמע מהחיפושית).
בהמשך מתגלה שומר מופלאים בשם גראנד מאסטר סו-האן אשר שרד את החרבת מקדש המופלאים ודורש את המופלאים ממרינט. הוא דורש בחזרה את כל המופלאים אך לאחר שמבין את רצונם של החיפושית והחתול השחור הוא מבין שהם לא האויב האמיתי שלו. הוא מכיר את מאסטר פו עוד מימי קדם. בעונה זו מגלים לוקה וג'ולקה שג'אגד סטון הוא אביהם. בסוף העונה עש אפלולי עושה עסקה עם פליקס, אחרי שפליקס גורם למרינט לחשוב שהוא אדריאן כדי שתיתן לו את מופלא הכלב שלו הכוח לתפוס כל מה שהכדור שלו נגע בו, ופליקס נוגע עם הכדור ביויו של החיפושית שהוא השער הקסום לכל המופלאים עליהם היא שומרת. פליקס נותן אותם לגבריאל תמורת מופלא הטווס. לבסוף מונרך נושא נאום מול כל אנשי פריז כולל חיפושית וחתול שחור על כך שהוא השיג את כל שאר המופלאים והוא ימשיך לפגוע בכולם עד שישיג את המופלאים של החיפושית והחתול השחור.
עלילת הסדרה > עונה חמישית

בעונה זו על חיפושית וחתול שחור להתמודד עם מונרך ועם כוחו העצום, אחרי שבסוף העונה הרביעית קיבל שליטה על כל 15 המופלאים שבקופסת המופלאים של החיפושית.
אך כבר בתחילת העונה מצליחים חיפושית וחתול שחור להשיג בחזרה את מופלא הארנב, אותו הם נותנים לאליקס מההווה והיא הופכת לבאניקס בדיוק כפי שנודע שזה יקרה, ומשם יוצאת באניקס למסע בזמן עד שמונרך יובס. באותו הפרק מחליטה נטלי להפסיק לעזור לגבריאל עקב האובססיה שלו להשיג את המופלאים של החיפושית והחתול השחור, מה שמותיר את גבריאל לבדו, אך בהמשך הוא מגלה את סודו כמונרך לטסרוגי סאן, אמה של קגאמי והיא מתחילה לעזור לו במרדף אחרי מבוקשו.
העונה מתרכזת בטבעות טכנולוגיות שיצרו טסורוגי סאן וגבריאל אגרסט, טבעות המתנהגות כמו טלפון אך נוח יותר על האצבע. אבל תוכניתו הסודית האמיתית של גבריאל היא להתיך את תכשיטי המופלאים ויצר מהם טבעות שבעזרתן הוא מעביר את כוח המופלאים לנבל שיצר לטבעת שהוא עונד.
בפרק השני הלך מאסטר סו-האן למקדש המופלאים בטיבט כדי לגייס את עזרתם של שאר שומרי המופלאים במטרה להשיג בחזרה את כל המופלאים ממונרך.
בפרק השלישי רואים מה שקרה בפרק השני במהלך אטי ומקיף יותר, מונרך פורץ לביתה של מרינט, חתול שחור עושה חתולאגן על מונרך, גבריאל מתיך את כל המופלאים מלבד מופלא הפרפר ושם את האבקה בתוך טבעות האלייאנס שלו שהוצגו בסוף הפרק השני.
בעונה זו אדריאן פורש מדוגמנות ומתאהב במרינט. מרינט מרגישה שהיא מוסחת באהבתו של אדריאן ובגלל זה איבדה את קופסאת המופלאים ומתחילה להתאהב בחתול שחור. היא מגלה שבעזרת הקווטאגאמה שטיקי נתנה לה ליום הולדתה, היא יכולה לראות זכרונות של בעלים קודמים של המופלא. בהמשך גם פלאג נותן לאדריאן. בפרק השמיני מרינט מתקשרת עם בעלת המופלא מתקופת ימי הביניים, וזו מספרת לה על עברה, ואף מנסה לעזור לחיפושית וחתול שחור להילחם בנבל שנמצא באותו הפרק, אך כיוון שהיא רוח, אין לה יכולת למגע. בעונה הזו פליקס מחזיק במופלא הטווס והופך ל "ארגוס" ויוצר מפלצת רגש בשם "הלבנה האדומה". החל מפרק 23 חיפושית וחתול שחור יכולים להשתמש בכוחות שלהם בלי להשתנות בחזרה.
פלאג וטיקי נותנים זמנית את המופלאים שלהם לזואי שהופכת לקיטי נואר ולאליה שהופכת בשנית לסקראבלה, נינו יוצר את מחתרת הרטבים שמטרתה לעזור לחיפושית ולחתול שחור להביס את מונרך, גבריאל מנסה שנית לשלוח אקומה אל מרינט ללא הצלחה, מגלים לנו את עברם של גבריאל, נטלי ואמילי ועוד.
מתגלה הכוח האמיתי של קמע הקסם של חיפושית שיכול לעצור את השתלטות מגעקומה בעזרת מחשבות חיוביות.
לקראת סוף העונה החיפושית וחתול שחור מקבלים את הכוחות המבוגרים שלהם שזה אומר שמאותו פרק הם לא ישנו צורה אחרי שישתמשו בכוחות שלהם והם יכולים להשתמש בהם יותר מפעם אחת
בפרק סיום העונה, מרינט מגלה שגבריאל אגרסט הוא מונרך, וגבריאל מגלה שמרינט היא החיפושית. נטלי מתה ולפני מותה הזהירה את החיפושית לגבי תוכניותיו של גבריאל ומגלה לה שהיא הייתה מאיורה. גבריאל אגרסט הביע את משאלתו, כיוון שלאחר שנטלי מתה והוא עומד למות עקב החתולאגן שחתול שחור ביצע עליו, הוא מחליט להביע את המשאלה שתתקן את ההרס של המופלאה הטווס, כדי שאדריאן לא יישאר לבד, אך לא הביע את המשאלה שאדריאן וקגאמי יהיו ״הזוג המושלם״ כדי שאדריאן יהיה מאושר. בתמורה להחזרתה של נטלי לחיים, הוא הקריב את עצמו. חיפושית מקימה צוות גיבורי העל ומחלקת את המופלאים לבעלים החדשים. לילה משיגה את מופלא הפרפר ותהיה הנבלית הראשית החדשה בעונה 6. פליקס מקבל את מופלא הטווס ומצטרף גם הוא לצוות של חיפושית וחתול שחור.
דמויות

מרינט דופן צ'אנג / החיפושית (ספיר דרמון): נערה צעירה, מגושמת אך אופטימית, מאוהבת בחבר לכיתה שלה, אדריאן. משתמשת במופלא החיפושית ומגינה על פריז מפני נבלי-על.
אדריאן אגרסט / חתול שחור (גיא זיידמן): נער חכם ונאה, חברו לכיתה של מרינט ובן של מעצב האופנה הכי מפורם בכל פריז ודוגמן למותג שלו. משתמש בכוחותיו כדי להילחם לצד ליידי באג בתור החתול השחור.
גבריאל אגרסט / עש לילה (ערן מור): אביו של אדריאן, הוא הנבל הראשי בסדרה. תחת הזהות של עש לילה, הוא משתמש באקומות כדי ליצור נבלים ולנסות להשתלט על המופלאים של ליידי באג וחתול שחור.
סקירת הסדרה

| עונה | עונה | מס' פרקים | תקופת שידור מקוריתצרפת> שידור ראשון | תקופת שידור מקוריתצרפת> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 26 | 19 באוקטובר 2015 | 30 באוקטובר 2016 | 13 במרץ 2016 | 14 ביולי 2016 |
|  | 2 | 26 | 11 בדצמבר 2016 | 18 בנובמבר 2018 | 4 בפברואר 2018 | 2 באוגוסט 2019 |
|  | 3 | 26 | 14 באפריל 2019 | 8 בדצמבר 2019 | 1 בספטמבר 2019 | 8 ביולי 2020 |
|  | 4 | 26 | 11 באפריל 2021 | 13 במרץ 2022 | 6 בספטמבר 2021 | 1 ביולי 2022 |
|  | 5 | 26 | 24 באוקטובר 2022 | 10 בספטמבר 2023 | 28 בנובמבר 2022 | 30 ביוני 2024 |
|  | 6 | 26 | 25 בינואר 2025 | יפורסם בהמשך | יפורסם בהמשך | יפורסם בהמשך |
מושגים

ישנם מושגים שונים אשר בולטים מאוד במהלך הסדרה ואף מאפיינים אותה.
מופלא: תכשיט קסום שיוצא מתוכו קוואמי וכשאומרים את המילים הנכונות הקוואמי נשאב בחזרה למופלא ובעל המופלא מקבל כוחות על.
אקומה: פרפר שחור שהיה בתחילתו פרפר רגיל, ומחזיק מופלא הפרפר מסוגל להפוך אותו לאקומה. מסוגל לתת לאדם כוחות על, נכנס לחפץ מסוים שאותו מחזיק האדם שבעל מופלא הפרפר רוצה להשתלט עליו עם אקומה, מחזיק המופלא יכול לתקשר עם האדם שהוא נתן לו אקומה.
אמוק: נוצה כחולה בעלת הכוח ליצור מפלצות רגש, עליהן מחזיק מופלא הטווס יכול לשלוט ולהעלים אותן.
קוואמי: הקוואמים הם ישויות קסומות המעניקות לבעלי המופלאים כוחות על. כל קוואמי מייצג קונספט מופשט שקיים בעולם, והוא מבוסס על חיה כלשהי.
כוח אינסופי: הכוח האינסופי קורה כשמאחדים את מופלאי החיפושית והחתול השחור ומקבלים משאלה אחת שתשנה את המציאות ותשכתב את העבר.
קופסאת המופלאים האם (קופסאת המופלאים הסינית): הקופסה הראשונה שנוצרה, בה נמצאים המופלאים הכי חזקים.
שומר המופלאים: שומר צריך לשמור על קופסאת מופלאים מסוימת כדי שהמופלאים שבקופסה לא ייפלו לידיים לא נכונות. וכששומר המופלאים מכריז על שומר חדש, השומר הישן מאבד את זיכרונו כדי לא לסכן את השומר החדש.
שומר המופלאים הכוכבי: שומר האחראי על השומרים האחראים על קופסאות המופלאים, נראה לראשונה בעונה 4.
מקדש השומרים: מקדש השומרים הוא מקדש שבו שומרים על כל קופסאות המופלאים והמידע על המופלאים ושם מאמנים שומרים חדשים. יש בכל יבשת מקדש ויש בכל מקדש שער בכדי לעבור בקלות בין המקדשים.
אלייאנס (עונה 5): טבעת שנוצרה על ידי טומואה טסורוגי וגבריאל אגרסט, הטבעת היא המוצר החדש מבית גבריאל אגרסט והיא נוצרה כדי לעזור לכלל האנשים בנוחות ויש בה אפשרות של שיחות, מפות, התראות וכל מה שטלפון יכול להציע ואפילו יותר, אבל הסיבה האמיתית לייצור שלה היא בכדי לעזור למונרך בתוכניתו להשגת המופלאים של החיפושית והחתול השחור: כל מי שיש לו את הטבעת ומשתלט עליו אקומה יכול לקבל כוחות של אחד או יותר מהמופלאים ממונרך בדרך נוחה יותר וסודית כדי שחיפושית וחתול שחור לא יגלו איך מונרך מצליח להעביר לנבלים שלו את הכוחות שבמופלאים בלי שהם רואים וגם הטבעות נותנות למונרך שליטה יותר טוב במופלאים בלי שהם יחלישו אותו כמו בפרק הראשון בעונה 5 ולשם כך הוא יכול לבחור עד 5 מופלאים להשתמש בהם בו זמנית כמו שהוצג בפרק 5. הטבעות מקבלות את כוחן על ידי לכידת המופלא והקוואמי בתוך קופסת זכוכית מיוחדת ששואבת את כוחם אל תוך אחת הטבעות של מונרך וביכולתו להעביר כוח הטבעת לנבל רק באמצעות לחיצה על הטבעת. בנוסף, טבעות האלייאנס עוזרות למונרך בלדעת אם מישהו השתמש בכמות צעדים לא אנושית וכך חשף את אליה כבאגאבלה וזואי כחתולה נואר בעונה 5 פרק 10.
קאמיקו (ספיישל פריז): הגרסה החיובית של אקומה הנמשכת לרגשות חיוביים בניגוד לאקומה שנמשך לרגשות שליליים.
מושגים > שדרוגים

בעונה 2 פרק 14, נחשפה האופציה לשדרג את הכוחות שלך על ידי שיקויים צבעוניים, וכל שיקוי מייצג כוח אחר, קיימים 7 שדרוגים ונכון לעונה 5 נחשפו 3 שדרוגים.
כוח המים: כוח המים המיוצג בצבע ירוק, השדרוג מאפשר לנשום מתחת למים ואפילו לדבר ומביא לך סנפירים.
כוח הקרח: כוח הקרח המיוצג בצבע כחול, השדרוג מאפשר להתמודד עם קור מקפיא ומביא לך מחליקיים להחלקה בקרח.
כוח החלל: כוח החלל המיוצג בצבע סגול, השדרוג מאפשר לטוס לחלל ולנשום שם והוא נותן לך חליפות חלל וקסדה.
פרסים ומועמדויות

| שנה | פרס | קטגוריה | מועמדים | תוצאה |
| --- | --- | --- | --- | --- |
| 2016 | פרס מגזין צעצוע ברזילאי | הצעצוע הלאומי הטוב ביותר לשנת 2016 | המופלאה | זכייה |
| 2016 | פרס מגזין צעצוע ברזילאי | המותג הטוב ביותר של 2016 | המופלאה | זכייה |
| 2016 | Ri Happy Awards | המותג הטוב ביותר של 2016 | המופלאה | זכייה |
| 2016 | פרסי הרישוי של Latam Expo | המותג הטוב ביותר של 2016 | המופלאה | זכייה |
| 2017 | פרסי מגזין צעצוע ברזילאי | הצעצוע הלאומי הטוב ביותר 2017 | המופלאה | זכייה |
| 2017 | Licencias de Actualidad | הרישיון הכי טוב של השנה | המופלאה | זכייה |
| 2017 | Licencias de Actualidad | רישיון הבידור הטוב ביותר | המופלאה | זכייה |
| 2017 | Licencias de Actualidad | הקידום הטוב יותר | חיפושית של קוסטה ריקה | זכייה |
| 2017 | פרסי אנימציה בטלוויזיה של OVA-ies 2017 | הדמות הראשית המונפשת הטובה ביותר של 2017 | מרינט דופן צ'אנג | מועמדות |
| 2017 | פרסי אנימציה בטלוויזיה של OVA-ies 2017 | התמונות הוויזואליות הטובות ביותר למופע אנימציה של 2017 | החיפושית המופלאה | מועמדות |
| 2018 | פרסי בחירת העשרה | בחירת תוכנית אנימציה | המופלאה | זכייה |
| 2018 | פרסי הרישוי בבריטניה 2018 | הנכס הטוב ביותר עם רישיון לילדים או טווין | המופלאה | מועמדות |
| 2018 | פרסי הרישוי בבריטניה 2018 | טווח בגדי ילדים ברישיון הטובים ביותר | בגדי לילה מופלאים עבור Character.com מאת Aykroyd and Sons | מועמדות |
| 2018 | פרסי מגזין צעצוע ברזילאי | הצעצוע הלאומי הטוב ביותר 2018 | המופלאה | זכייה |
| 2018 | יריד רישוי בולוניה | ילדי הנכס הכי טובים | המופלאה | זכייה |
| 2018 | פרסי האנימציה לטלוויזיה של OVA-ies 2018 | הדמות הראשית הטובה ביותר באנימציה של 2018 | מרינט דופן צ'אנג | זכייה |
| 2018 | פרסי האנימציה לטלוויזיה של OVA-ies 2018 | דמות המשנה הטובה ביותר באנימציה של 2018 | עש לילה | מועמדות |
| 2019 | יריד רישוי בולוניה | פרס מיוחד אופנה לילדים עם Miraculous מאת Guess | המופלאה | זכייה |
| 2019 | פרסי הטלוויזיה המספרים לשנת 2019 | סדרת טלוויזיה מונפשת אהובה | המופלאה | זכייה |
| 2020 | פרסי רישוי בולוניה | פרויקט הרישוי הטוב ביותר לגיל הרך | קפסולה קולקציית Chicco Miraculous | זכייה |
| 2020 | פרסי ברודוויי וורלד ספרד | האירוע התיאטרילי הטוב ביותר | המופלאה: המחזמר | זכייה |
| 2020 | פרסי הבחירה לילדי מקסיקו | סדרת האנימציה הטובה ביותר של השנה | המופלאה | זכייה |
| 2021 | פרסי הבחירה לילדי ברזיל | קריקטורה אהובה | המופלאה: הרפתקאות ליידי באג | זכייה |
קרלוס פואנטס

| --- | --- |

 לידה:  11 בנובמבר 1928 פנמה סיטי, פנמה 
 פטירה:  15 במאי 2012 (בגיל 83) מקסיקו סיטי, המדינות המקסיקניות המאוחדות 
 שם לידה:  Carlos Fuentes Macías
 מדינה:  מקסיקו 
 מקום קבורה:  בית הקברות מונפרנאס 
 מקום לימודים:  האוניברסיטה הלאומית האוטונומית של מקסיקו, The Grange School, Santiago 
 שפות היצירה:  ספרדית 
 סוגה:  שירה, תיאטרון 
 יצירות בולטות:  The Death of Artemio Cruz, The Hydra Head, Terra Nostra, The Old Gringo 
 תקופת הפעילות:  מ-1954 
 בן או בת זוג:  ריטה מקדו (1957–1972)  סילביה למוס (1976–15 במאי 2012) 
 צאצאים:  קרלוס פואנטס למוס 
 פרסים והוקרה:  הצלב הגדול במסדר איזבלה הקתולית (2009, 2008)  פרס פורמנטור (2011)  פרס אלפונסו רייס הבינלאומי (1979)  Belisario Domínguez Medal of Honor (1999)  דוקטור לשם כבוד מאוניברסיטת בורדו-מונטן (2011)  דוקטור לשם כבוד מאוניברסיטת ויגו (2001)  פרס האקדמיה המלכותית הספרדית (2004)  דוקטור לשם כבוד מאוניברסיטת מיאמי (8 במאי 1992)  פרס גרינצנה קאבור (1994)  תואר דוקטור לשם כבוד מהאוניברסיטה החופשית של ברלין (2004)  הפרס הלאומי למדעים ואמנויות (1984)  פרס רומולו גייגוס (1977)  פרס טובת הכלל (2002)  פרס נסיך אסטוריאס לספרות (1994)  Xavier Villaurrutia Award (1975, 1975)  עיטור ארבע החירויות - חירות הדיבור (2006)  הפרס הבינלאומי ע"ש מננדס אי פלאיו (1992)  פרס מיגל דה סרוואנטס (1987)  אביר בלגיון הכבוד  מסדר ההצטיינות הלאומי  דוקטור לשם כבוד מאוניברסיטת הרווארד  מסדר איזבלה הקתולית  דוקטור לשם כבוד מאוניברסיטת האיים הבלאריים  קצין בכיר בלגיון הכבוד  מסדר ההצטיינות הצ'יליאני  דוקטור לשם כבוד מאוניברסיטת קיימברידג'  בפסקה זו רשומה אחת נוספת שטרם תורגמה 
 חתימה:   
 
קרלוס פואנטס מסיאס (בספרדית: Carlos Fuentes Macías; ‏ 11 בנובמבר 1928 – 15 במאי 2012) היה סופר ומסאי מקסיקני, הנחשב לאחד מסופריה החשובים של הספרות הלטינו-אמריקאית, לצדם של גבריאל גרסיה מרקס, מריו ורגס יוסה, וחוליו קורטאסר, ולגדול סופריה של מקסיקו. בין יצירותיו ניתן למנות את מותו של ארטמיו קרוס (1962), אאורה פלוס (1962), טרה נוסטרה (1975), הגרינגו הזקן (1985) וכריסטופר שטרם נולד (1987). בהספד שפורסם עם מותו, תיאר הניו יורק טיימס את פואנטס כ"אחד הסופרים הנערצים ביותר בעולם דובר הספרדית ומהמשפיעים ביותר על תנועת הבום הלטינו-אמריקאי" - המתייחסת לתחילת התפשטותה של הספרות הלטינו-אמריקאית באירופה ובשאר העולם בשנות ה-60 וה-70 של המאה העשרים, ואילו הגרדיאן כינה אותו "הסופר המפורסם ביותר במקסיקו". הפרסים הספרותיים הרבים בהם זכה כוללים את פרס מיגל דה סרוונטס וכן את הפרס היוקרתי ביותר המוענק במקסיקו, מדליית הכבוד על שם בליסריו דומינגז. שמו הוזכר פעמים רבות כמועמד לפרס נובל לספרות, אם כי בסופו של דבר לא זכה לכך.
ביוגרפיה וקריירה

פואנטס נולד בפנמה סיטי, בנם של ברטה מסיאס ורפאל פואנטס, שהיה דיפלומט מקסיקני. היות שהמשפחה נדדה בעקבו האב במשימותיו הדיפלומטיות, בילה פואנטס את ילדותו בערי בירה שונות באמריקה הלטינית, חוויה שתיאר בהמשך כזו שהעניקה לו את היכולת לראות את אמריקה הלטינית בעיניים ביקורתיות. בין השנים 1934–1940 כיהן אביו של פואנטס בשגרירות מקסיקו בוושינגטון די.סי, ארצות הברית, וקרלוס, למד שם בבית ספר בשפה האנגלית, שהפכה לשגורה ורהוטה בפיו. הוא החל גם לכתוב במהלך תקופה זו, ויסד מגזין משלו, אותו חילק לדיירי בנין דירות במתחם בו התגוררה המשפחה.
בשנת 1938 הלאימה מקסיקו את אחזקות הנפט הזרות בשטחה, צעד שהוביל למחאה לאומית בארצות הברית; מאוחר יותר הוא הצביע על האירוע כרגע מכונן בו החל לראות את עצמו כמקסיקני. בשנת 1940 הועברה משפחת פואנטס לסנטיאגו שבצ'ילה. שם החל קרלוס להתעניין לראשונה בסוציאליזם, נושא שיהפוך לאחת מתשוקות חייו, אותו חווה בין השאר באמצעות שירתו של פבלו נרודה. הוא החל להתגורר במקסיקו לראשונה בגיל 16, כאשר החל ללמוד משפטים באוניברסיטה הלאומית האוטונומית של מקסיקו (UNAM) במקסיקו סיטי, תוך מחשבה עתידית על קריירה דיפלומטית. במהלך תקופה זו הוא גם החל לעבוד ביומון - "היום" (Hoy) ולכתוב סיפורים קצרים. בהמשך למד במכון ללימודים בינלאומיים בז'נבה.
בשנת 1957 מונה פואנטס למנהל קשרי התרבות במזכירות משרד החוץ המקסיקני. שנה לאחר מכן הוא פרסם את הרומן הראשון שלו "היכן שהאוויר בהיר" (Where the Air Is Clear), והפך מייד ל"סלבריטאי לאומי" דבר שאיפשר לו לעזוב את תפקידו הדיפלומטי ולהתמקד בכתיבה במשרה מלאה. בשנת 1959 הוא עבר להוואנה, קובה, בעקבות המהפכה הקובנית, שם כתב מאמרים ומסות בזכות פידל קסטרו. באותה שנה התחתן עם השחקנית המקסיקנית ריטה מקדו . לזוג נולדה בת משותפת, אך הנישואים לא החזיקו מעמד לאורך זמן. פואנטס שנחשב "נאה ומקובל", ניהל גם רומנים בפרופיל גבוה עם השחקניות ז'אן מורו וג'ין סיברג, אשר שימשו כהשראה לרומן השני שפרסם דיאנה: האלה הצדה לבדה . נישואיו השניים, לעיתונאית סילביה למוס, נמשכו עד מותו.
פואנטס כיהן כשגריר מקסיקו בצרפת בין השנים 1975–1977, והתפטר במחאה על מינויו של הנשיא לשעבר גוסטבו דיאס אורדס לשגריר ספרד. הוא לימד באוניברסיטת קיימברידג', בראון, פרינסטון, הרווארד, קולומביה, אוניברסיטת פנסילבניה, דרטמות' קולג' וקורנל. בין חבריו הקרובים היו לואיס בוניואל, ויליאם סטיירון, פרידריך דירנמאט, והסוציולוג סי. רייט מילס, לו הקדיש את ספרו "מות ארטמיו קרוס" . לעומת זאת הוא התרחק מחברו הטוב המשורר המקסיקני זוכה נובל לספרות אוקטביו פס, בשנות השמונים, בשל מחלוקת אידאולוגית בנושא החזית הסנדיניסטית, שפואנטס תמך בה. בשנת 1988, פרסם כתב העת הספרותי שייסד אוקטביו פס "סיבוב" (Vuelta) התקפה חריפה על הלגיטימיות של זהותו המקסיקנית של פואנטס, פרי עטו של האינטלקטואל וההיסטוריון אנריקה קראוזה, ופתח בכך מאבק מר בין פס לפואנטס שנמשך עד מותו של פס ב-1998. בשנת 1989 עמד פואנטס במרכזו של סרט תיעודי באורך מלא ב-PBS - שירות השידור הציבורי האמריקאי: "חציית גבולות: המסע של קרלוס פואנטס", ששודר גם באירופה ושוב ושוב במקסיקו.
לפואנטס נולדו שלושה ילדים. רק אחת מהם נותרה בחיים: ססיליה פואנטס מאסדו, ילידת 1962. הבן, קרלוס פואנטס למוס, נפטר מסיבוכים הקשורים להמופיליה בשנת 1999, בגיל 25. הבת, נטאשה פואנטס למוס (נולדה ב-31 באוגוסט 1974), נפטרה ממנת יתר של סמים, לכאורה, במקסיקו סיטי ב־22 באוגוסט 2005, בגיל 30.
עמדות פוליטיות

הלוס אנג'לס טיימס תיאר את תפיסתו הפוליטית של פואנטס כ"ליברלית מתונה", וציין כי הוא מתח ביקורת על "סטיות השמאל והימין כאחד". פואנטס היה מבקר ותיק של ממשלת המפלגה המהפכנית - המוסדית (PRI) ששלטה במקסיקו בין שנת 1929 ועד לבחירת ויסנטה פוקס לנשיאות בשנת 2000, ומאוחר יותר ביקר את מקסיקו על חוסר יכולתה להפחית את אלימות הסמים. הוא הביע את אהדתו למורדי הצבא הזפטיסטי לשחרור לאומי בצ'יאפס . פואנטס היה ביקורתי גם כלפי מדיניות החוץ של ארצות הברית, כולל כלפי התנגדותו של רונלד רייגן לחזית הסנדיניסטית, הטקטיקות נגד הטרור של ג'ורג 'וו. בוש, מדיניות ההגירה של ארצות הברית, ותפקיד ארצות הברית במלחמת הסמים המקסיקנית . עמדותיו הפוליטיות הביאו לאיסור כניסתו לארצות הברית עד להתערבות בקונגרס בשנת 1967 שהסיר את המניעה. באחת הפעמים בהן נשלל ממנו האישור לנסוע לאירוע השקת ספרים בעיר ניו יורק בשנת 1963, הוא הגיב באומרו "הפצצות האמיתיות הן הספרים שלי, לא אני". שנים לאחר מכן, בשלב מאוחר יותר בחייו, הוא העיר כי "ארצות הברית טובה מאוד בהבנת עצמה, ורעה מאוד בהבנת אחרים."
משרד החוץ האמריקני ולשכת החקירות הפדרלית של ארצות הברית - FBI, עקבו מקרוב אחר פואנטס במהלך שנות ה-60 של המאה הקודמת, ועיכבו בכוונה את בקשותיו לאשרות כניסה ולעיתים קרובות אף דחו אותן. תיק ה-FBI של פואנטס, שפורסם ב־20 ביוני 2013, חושף כי הדרגים העליונים של ה-FBI התעניינו בתנועותיו של פואנטס, בגלל חשדות לנטייה קומוניסטית של הסופר וביקורתו על מלחמת וייטנאם. ראש ה-FBI לאורך שנים, קלייד טולסון, היה מכותב לכמה עדכונים בנושא פואנטס.
אף כי תמך במהפכה הקובנית של פידל קסטרו, בתחילת הדרך, פואנטס פנה נגד קסטרו לאחר שסומן כ"בוגד" בקובה בשנת 1965 מפני שהשתתף בוועידה בניו יורק ועל רקע מאסר המשורר הקובני הברטו פאדילייה בשנת 1971 על ידי הממשלה הקובנית בשל ביקורת שהעביר עליה. הגרדיאן תיאר אותו כמי שהשיג "הישג נדיר של אינטלקטואל לטינו אמריקני, איש השמאל, שאימץ גישה ביקורתית כלפי קובה של פידל קסטרו מבלי שהוגדר חייל של וושינגטון." פואנטס ביקר גם את נשיא ונצואלה, הוגו צ'אבס, וכינה אותו "מוסוליני טרופי".
בהודעה האחרונה של פואנטס בטוויטר נכתב, "חייב להיות משהו מעבר לטבח ולברבריות שיתמוך בקיומה של האנושות וכולנו חייבים לעזור לחפש אותו."
פטירה

ב־15 במאי 2012 נפטר פואנטס בבית החולים אנג'לס דל פדרגל בדרום מקסיקו סיטי כתוצאה משטף דם חמור. הוא הובא לשם לאחר שרופאו מצא אותו מתמוטט בביתו במקסיקו סיטי.
נשיא מקסיקו פליפה קלדרון כתב בטוויטר, "אני מצטער מאוד על מותו של קרלוס פואנטס האהוב והנערץ שלנו, סופר ומקסיקני אוניברסלי. נוח בשלום. " חתן פרס נובל מריו ורגאס יוסה הצהיר, "עם מותו אנו מאבדים סופר שיצירתו ונוכחותו הותירו חותם עמוק". נשיא צרפת, פרנסואה הולנד, כינה את פואנטס "חבר גדול של ארצנו" וקבע כי פואנטס "הגן בלהט על רעיון פשוט ומכובד של אנושיות". סלמאן רושדי צייץ "נוח בשלו, קרלוס, חבר שלי".
פואנטס זכה להלוויה ממלכתית ב-16 במאי 2012, ומסע הלווייתו עצר לרגע את התנועה במקסיקו סיטי. הטקס נערך ב-ארמון האמנויות היפות והשתתף בו הנשיא קלדרון.
רשימת עבודות > רומנים

La región más transparente (היכן שהאוויר בהיר) (1958) ISBN 978-970-58-0014-6
Las buenas conciencias (המצפון הטוב) (1961) ISBN 978-970-710-004-6
אאורה (1962) ISBN 978-968-411-181-3
תורגם לעברית על ידי עזה צבי וטל ניצן  ויצא לאור בהוצאת הקיבוץ המאוחד, הספריה החדשה, סדרת ספרי סימן קריאה ב-2005
La muerte de Artemio Cruz (מותו של ארטמיו קרוס ) (1962) ISBN 978-0-374-52283-4
תורגם לעברית על ידי יואב לויטס הלוי ויצא לאור בהוצאת הקיבוץ המאוחד ב-1988
Cambio de piel (שינוי עור) (1967)
Zona sagrada (מתחם קדוש) (1967)
Cumpleaños (יום הולדת) (1969)
טרה נוסטרה (1975)
La cabeza de la hidra (ראש ההידרה) (1978)
Una familia lejana (יחסים רחוקים) (1980)
Gringo viejo (הגרינגו הזקן) (1985)
Cristóbal Nonato (כריסטופר שטרם נולד) (1987)
Ceremonias del alba (הטקסים של אלבה) (1991)
הקמפיין (1992)
Diana o la cazadora solitaria (דיאנה: האלה הצדה לבדה) (1995)
La frontera de cristal (גבול הקריסטל: רומן בין תשעה סיפורים) (1996)
Los años con Laura Díaz (השנים עם לורה דיאז) (1999) - היה מועמד לפרס דבלין לספרות בשנת 2002 (לצד ספר של הלן דוויט)
Instinto de Inez (2001) מכון אינז
La silla del águila (כס הנשר) (2002)
Todas las familias felices (כל המשפחות מאושרות) (2006), ISBN 987-04-0557-6
La voluntad y la fortuna (הגורל והתשוקה) (2008), ISBN 978-1400068807
Adán en Edén (2009 (אדם בגן עדן)
ולאד (2010)
Federico en su Balcón - 2012 (פדריקו במרפסת שלו) (פורסם לאחר מותו)
רשימת עבודות > סיפורים קצרים

Los días enmascarados -1954 ימים רעולי פנים
Cantar de ciegos - 1964 שירת העיוורים
Chac Mool y otros cuentos -1973 צ'אק מול ועוד סיפורים
1983 - Agua quemada מים שרופים מסת"ב 968-16-1577-8
1990 - Constancia and other Stories For Virgins קונסטנציה וסיפורים נוספים לבתולות
1991- Dos educaciones ISBN 84-397-1728-8 שתי השכלות
1994- El naranjo עץ התפוז
Inquieta compañía - 2004 חברה חסרת מנוח
2008 - Happy Families משפחות מאושרות
1964 - Las dos Elenas שתי אלנות
El hijo de Andrés Aparicio בנו של אנדרס אפריסיו
רשימת עבודות > מאמרים

La nueva novela hispanoamericana - 1969
El mundo de José Luis Cuevas -1969
Casa con dos puertas -1970
Tiempo mexicano -1971
1976- Miguel de Cervantes o la crítica de la lectura
1988 - Myself With Others
1992- El Espejo Enterrado ISBN 84-306-0265-8
Geografía de la novela -1993
Tres discursos para dos aldeas ISBN 950-557-195-X
Nuevo tiempo mexicano - 1995
2000 - Retratos en el tiempo
2000 - Los cinco soles de México: memoria de un milenio ISBN 84-322-1063-3
2002 -En esto creo ISBN 970-58-0087-1
2004- Contra Bush ISBN 968-19-1450-3
2005 - ISBN 0307274152 Los 68
2012- ISBN 0307274152 Personas
רשימת עבודות > תיאטרון

1970- Todos los gatos son pardos
El tuerto es rey - 1970.
1971 - Los reinos originarios: teatro hispanomexicano
1982- Orquídeas a la luz de la luna
Ceremonias del alba -1990